**Likumprojekta „Grozījumi Publisko iepirkumu likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) prasības attiecībā uz valsts veiktajiem preču un pakalpojumu iepirkumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīvas 2012/27/ES 6.pants „Pirkumi, ko veic publiskās struktūras” nosaka centrālajai valdībai iegādāties tikai preces, pakalpojumus un ēkas, kurām ir augsts energoefektivitātes līmenis. Valstij ir jāmudina arī visas publiskās struktūras iegādāties preces, pakalpojumus un ēkas, kurām ir augsts energoefektivitātes līmenis. Pašlaik minētie pienākumi Latvijas normatīvajos aktos nav noteikti.  Likumprojekta mērķis ir pārņemt Direktīvas 2012/27/ES 6.panta prasības attiecībā uz valsts veiktajiem preču un pakalpojumu iepirkumiem. Grozījumi nosaka prasības publiskajiem preču un pakalpojumu iepirkumiem. Likumprojekts nosaka pienākumu valsts tiešās pārvaldes iestādēm iegādāties energoefektīvas preces un pakalpojumus, kā arī preču un pakalpojumu energoefektivitātes prasības.  Likumprojekts attiecas tikai uz daļu Publisko iepirkumu likumā definēto pasūtītāju un iepirkumu. Likumprojekts pārņem **Direktīvas 2012/27/ES prasības, kurām ir šāds aptvērums:**   1. **Aptvertās preču grupas**. Energoefektivitātes prasības iepirkumos tiek izvirzītas tikai tām precēm, kurām ir ES noteiktas ekodizaina vai energomarķēšanas prasībasun tādējādi to energoefektivitāte ir pārbaudāma pēc noteikta marķējuma.    1. **energomarķēšanas prasības** (Likumprojekta 9.pants, kas papildina likumu ar 3.pielikuma 1.punktu) tiek noteiktas ar *Direktīvas 2010/30/ES par tādu preču marķēšanu, kas saistītas ar enerģijas un citu resursu patēriņu* deleģētajiem aktiem – regulām. Šī direktīva Latvijas normatīvajos aktos ir ieviesta ar Ministru kabineta 2011.gada 21.jūnija noteikumiem Nr.480 „Noteikumi par kārtību, kādā tiek marķētas preces, kas saistītas ar enerģijas un citu resursu patēriņu, kā arī to reklāmu un uzraudzību”. Pašlaik izdotās regulas atrodamas <http://em.gov.lv/em/2nd/?cat=30805> , tām pastāvīgi tiek pievienotas jaunas regulas, aptverot arvien jaunus preču veidus. Pašlaik energomarķējums ir noteikts šādām precēm: elektriskās lampas, televizori, veļas mazgājamās mašīnas, mājsaimniecības ledusskapji, saldētavas, trauku mazgājamās mašīnas, gaisa kondicionieri un ventilatori, veļas žāvētāji, putekļsūcēji, telpu sildītāji un kombinētie sildītāji, ūdenssildītāji. Pašlaik energomarķējums ir noteikts šādiem preču kopumiem: telpu sildītāja, temperatūras regulatora un saules enerģijas iekārtas komplekti; kombinētā sildītāja, temperatūras regulatora un saules enerģijas iekārtas komplekti; ūdenssildītāja un saules enerģijas iekārtas komplekti.    2. **ekodizaina prasības** (Likumprojekta 9.pants, kas papildina likumu ar 3.pielikuma 2.punktu) ir noteiktas *Eiropas Parlamenta un Padomes Direktīvā 2009/125/EK, ar ko izveido sistēmu, lai noteiktu ekodizaina prasības ar enerģiju saistītiem ražojumiem* un tās deleģētajiem aktiem *–* regulām. Šī direktīva Latvijas normatīvajos aktos ir ieviesta ar Ministru Kabineta 2011.gada 6.decembra noteikumiem Nr.941 „Noteikumi par ekodizaina prasībām ar enerģiju saistītām precēm (produktiem)”. Preču atbilstību ekodizaina prasībām apliecina marķējums „CE” un tās uzskatāmas par minimālajām prasībām, lai preci drīkstētu laist ES tirgū.    3. ***Energy Star* marķējums** (Likumprojekta 9.pants, kas papildina likumu ar 3.pielikuma 3.punktu) Biroja tehnikas energoefektivitātes līmeni nosaka Padomes 2006. gada 18. decembra Lēmums 2006/1005/EK par Amerikas Savienoto Valstu valdības un Eiropas Kopienas nolīgumu par biroja iekārtu energoefektivitātes marķēšanas programmu koordinēšanu (*Energy Star* marķējums). *Energy Star* ir brīvprātīga marķēšanas programma, ko ES administrē Eiropas Komisija (turpmāk EK). Programmas dalībnieki ir ražotāji, kas reģistrējušies par programmas dalībniekiem. *Energy Star* marķējums apliecina, ka prece ir augsti energoefektīva. Plašāka informācija par *Energy Star* marķējumu pieejama šeit <http://www.eu-energystar.org/en/index.html>    4. **Riepu energoefektivitāti** (Likumprojekta 9.pants, kas papildina likumu ar 3.pielikuma 4.punktu) nosaka pēc marķējuma, kas parāda degvielas efektivitātes klasi saskaņā ar Eiropas Parlamenta un Padomes 2009. gada 25. novembra Regulu Nr. 1222/2009 par riepu marķēšanu attiecībā uz degvielas patēriņa efektivitāti un citiem būtiskiem parametriem. 2. **Tiešās pārvaldes iestādes**. Pienākums iegādāties augsti energoefektīvas preces attiecināms tikai uz tiešās pārvaldes iestādēm. Citām publiskām struktūrām, piemēram, pašvaldībām, Direktīva 2012/27/ES nenosaka šādu pienākumu. Direktīva 2012/27/ES minēto pienākumu nosaka „ centrālajai valdībai”, kas saskaņā ar direktīvā doto definīciju ir „ visas administratīvās pārvaldes iestādes, kuru kompetence aptver visu dalībvalsts teritoriju”. Eiropas Komisijas vadlīnijās par Direktīvas 2012/27/ES ieviešanu norādīts, ka dalībvalstis centrālās valdības definēšanai var izmantot *Eiropas Parlamenta un Padomes 2004. gada 31.marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru* IV pielikuma centrālās valdības institūciju sarakstu. Atbilstoši Lēmumam 2008/963/EK Latvijas ziņotās centrālās valdības iestādes ir noteiktas šā lēmuma XII pielikumā. Vienlaikus kritēriji, kas izriet no ES tiesību aktiem publiskā iepirkuma jomā Direktīvas 2012/27/ES kontekstā nav dalībvalstīm saistoši, jo centrālās valdības definīcijā nav atsauces uz tiem un katra dalībvalsts ir tiesīga interpretēt definīciju saskaņā ar savu valsts pārvaldes struktūru. Lai nodrošinātu likumprojektā noteikto normu skaidrību, pienākums pirkt energoefektīvas preces un pakalpojumus tiek noteikts tiešās pārvaldes iestādēm, kā tās definētas Valsts pārvaldes iekārtas likumā. 3. **Iepirkumi, kuru līgumcena pārsniedz MK noteikto robežu (pašlaik 134 000 eiro)**. Direktīvā 2012/27/ES noteiktais pienākumu valsts tiešās pārvaldes iestādēm iegādāties energoefektīvas preces un pakalpojumus attiecas tikai uz iepirkumiem, kuru līgumcena sasniedz Direktīvā 2004/18/EK noteiktās robežas. Šīs robežas, kas noteiktas ar Ministru kabineta 2010.gada 8.jūnija noteikumiem Nr.519 „Noteikumi par publisko iepirkumu līgumcenu robežām” , pašlaik ir 134 000 eiro. 4. **Pakalpojumu iepirkumi**. Attiecībā uz pakalpojumu iepirkumiem no pakalpojumu sniedzēja netiek pieprasīta jau esošā aprīkojuma nomaiņa uz energoefektīvāku. Pakalpojuma energoefektivitātes prasības saistītas tikai ar precēm, ko iegādājas speciāli attiecīgā pakalpojuma sniegšanai. 5. **Neattiecas uz būvdarbu līgumiem**. Likumprojekts neattiecas uz būvdarbu valsts līgumiem, kā tie ir definēti Eiropas Parlamenta un Padomes 2004. gada 31.marta Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru. Direktīvā 2012/27/ES netiek definēti „pakalpojumu līgumi”, līdz ar to par atskaites punktu jāizmanto Publiskā iepirkuma direktīvas 2004/18/EK 1.panta 2.punkta d) apakšpunktā ietvertā definīcija „pakalpojumu valsts līgumi”. Tas ir nepieciešams, lai nošķirtu tos no atsevišķi definētajiem „būvdarbu valsts līgumiem” , kas nav iekļauti Direktīvas 2012/27/ES 6.panta darbības jomā. 6. **Neattiecas uz ēku pirkšanu un nomu**. Tā kā Publisko iepirkumu likumu nepiemēro būvju vai citu nekustamo īpašumu pirkšanai, nomai un citu tiesību iegūšanai, **Direktīvas 2012/27/ES normas attiecībā uz energoefektivitātes prasībām valsts veiktos ēku pirkumos nosakāmas citos normatīvajos aktos.** 7. **Neattiecas uz pašvaldībām**. Pienākums iegādāties augsti energoefektīvas preces attiecināms tikai uz tiešās pārvaldes iestādēm. Citām publiskām struktūrām, piemēram, pašvaldībām, Direktīva 2012/27/ES nenosaka šādu pienākumu, tāpēc Likumprojekts neparedz pašvaldībām pienākumu iegādāties augsti energoefektīvas preces.   Likumprojekts papildina Publisko iepirkumu likuma 46.pantā doto saimnieciski visizdevīgākā piedāvājuma noteikšanā minēto faktoru uzskaitījumu ar energoefektivitāti. Energoefektivitātes kritēriji IT biroja aprīkojumam, prezentācijas tehnikai, iekštelpu un ielu apgaismojuma ierīcēm, kā arī citi ar vides prasībām saistīti kritēriji publicēti Eiropas Komisijas Zaļā publiskā iepirkuma mājas lapā <http://ec.europa.eu/environment/gpp/eu_gpp_criteria_en.htm>  Iepērkot augsti energoefektīvas preces, Likumprojektā iekļautajās energoefektivitātes prasības var tikt izvirzītas gan kā tehniskās specifikācijas prasība (piedāvājumā par viszemāko cenu), gan kā kritērijs saimnieciski visizdevīgākā piedāvājuma izvēlei. Saimnieciski visizdevīgākā piedāvājuma gadījumā nosaka minimālo energoefektivitātes līmeni, piešķirot papildu punktus gadījumā, ja piedāvā preci ar augstāku energoefektivitāti. Piemēram, ir iespējams izvirzīt kā minimālās prasības preces atbilstību A energoefektivitātes klasei, un noteikt papildu punktus, ja tiek piedāvāta A+ klases prece. Jebkurā gadījumā pasūtītājam, izvirzot minimālās energoefektivitātes prasības, jāizvērtē, vai tiks nodrošināta pietiekama konkurence un izmaksu efektivitāte, kas ir noteikta Publisko iepirkumu likuma 2.pantā.  Nosakot energoefektivitātes prasības, jāņem vērā rentabilitātes, tehniskās piemērotības un ilgtspējas apsvērumi.  **Rentabilitāte** energoefektivitātes kontekstā nozīmē rentabilitāti visā attiecīgās preces dzīves ciklā un tiek izteikta kā pirkuma izmaksas euro uz ietaupītās enerģijas apjomu. Vienlaikus publiskā iepirkuma rentabilitātes vērtējumā var ņemt vērā arī plašākus apsvērumus, piemēram, sociālās izmaksas, kas tiek saistītas ar siltumnīcefektu izraisošām gāzes emisijām vai gaisa piesārņotājiem. Ir iespējama situācija, kad nav rentabli vai ekonomiski izdevīgi iegādāties visaugstākās energoefektivitātes klases ražojumu. Tādā gadījumā pasūtītājs izvēlas preci ar iespējami augstu energoefektivitāti, kas nodrošina pietiekamu konkurenci.  **Izmaksu efektivitāte** jeb ekonomiskā īstenojamība saistīta ar preces/pakalpojuma sākotnējo cenu un ekspluatācijas izmaksām, un pasūtītāja spēju šīs izmaksas segt. Tā kā energoefektivitātes pasākumi samazina ekspluatācijas izmaksas, proti, enerģijas izmaksas, līdz ar to energoefektivitātes kontekstā ekonomiskā īstenojamība attiecas tikai uz pasūtītāja spēju segt sākotnējās izmaksas un citas ekspluatācijas izmaksas (piem., apkope vai rezerves daļas). Energoefektivitātes prasību mērķis ir samazināt dzīves cikla izmaksas neatkarīgi no iepriekš noteiktās cenas.  **Ilgtspēja** saistīta ar preces ietekmi uz vidi. Gadījumos, kad, pamatojoties uz vispāratzītiem datiem, konstatē, ka augsta energoegfektivitātes līmeņa preču grupas/veida globālā ietekme uz vidi ir ievērojami nelabvēlīgāka nekā precei ar zemāku energoefektivitāti, tiešo pārvaldes iestāžu iepirkumos var iepirkt dotās grupas/veida preces ar zemāku energoefektivitāti.  **Tehniskā piemērotība** galvenokārt nozīmē, ka precei ir jābūt savietojamai ar esošo aprīkojumu (piemēram, uzlādes iespējas). |
| 3. | Projekta izstrādē iesaistītās institūcijas | Satiksmes ministrija, Vides aizsardzības un reģionālās attīstības ministrija, Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes. |
| 2. | Tiesiskā regulējuma ietekme uz tautsaimniecību un administratīvo slogu | Nosaka pienākumu tiešās pārvaldes iestādēm iepirkt preces un pakalpojumus, kuriem ir augsts energoefektivitātes līmenis, kā arī nosaka preču un pakalpojumu energoefektivitātes prasības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014. gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekta ilgtermiņa finansiālā ietekme ir neitrāla, preces iegādes izmaksām līdzsvarojoties ar tās kalpošanas laikā ietaupītajām enerģijas izmaksām.  Likumprojekta īstermiņa finansiālo ietekmi mazina šādi apsvērumi:  1) tiešās pārvaldes iestādēs jau tagad pārsvarā tiek pirktas un lietotas energoefektīvas Likumprojektā izvirzītajiem nosacījumiem atbilstošas biroja iekārtas un spuldzes. Līdz ar to Likumprojekta prasības neradīs jaunas izmaksas;  2) likumprojekts attiecas tikai uz iepirkumiem, sākot ar 134 000 eiro.  3) Jaunas preces parasti ir energoefektīvākas par vecākiem modeļiem un augsta energoefektivitāte, kā atsevišķa preces cenu veidojoša sadaļa, nevar tikt atdalīta no kopējās preces funkcionalitātes.  Energoefektīvu preču izmaksu piemēri:   * kompaktās luminiscences spuldzes ietaupījuma potenciāls, salīdzinot ar kvēlspuldzi - 8 gados rada izmaksu ietaupījumu 75 eiro uz vienu spuldzi. Ņemot vērā, ka iestādē kopumā spuldzes tiek lietotas lielā vairumā, ietaupījumi ir ievērojami.   <http://www.buy-smart.info/media/file/107.BuySmart+_Lighting.pdf>   * pēc Eiropas Komisijas dotā novērtējuma, energoefektīva biroja aprīkojuma izmantošana biroju ēkās dod 200 eiro ietaupījumu uz vienu darbavietu 5 gados.   Likumprojekts tiks īstenots esošā finansējuma ietvaros. Likumprojekta ieviešanas rezultātā vidējā termiņā varētu tikt ietaupīti valsts budžeta līdzekļi no energoefektīvu preču un pakalpojumu izmantošanas. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Jāizdara grozījumi Ministru kabineta 2010.gada 8.jūnija noteikumos Nr.519 „Noteikumi par publisko iepirkumu līgumcenu robežām”. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Grozījumi izstrādāti, lai daļēji pārņemtu Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk - Direktīva 2012/27/ES) 6.panta prasības attiecībā uz valsts veiktajiem preču un pakalpojumu iepirkumiem. Direktīva 2012/27/ES bija jāpārņem līdz 2014.gada 5.jūnijam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012.gada 25.oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK. | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 6.panta 1.punkta pirmā daļa | Likumprojekta 2.pants, 3.pants, 4.pants (kas papildina likumu ar 46.2 pantu, pirmo un ceturto daļu ) un 7.pants | | Pārņemts daļēji.  Normas attiecībā uz energoefektivitātes prasībām valsts veiktos ēku iepirkumos tiks noteiktas Ēku energoefektivitātes likuma grozījumos. Atbildīgā Ekonomikas ministrija. | | Neparedz stingrākas prasības |
| 6.panta 1.punkta otrā daļa | Likumprojekta 1.pants, 4.pants (kas papildina likumu ar 46.2 pantu, pirmo un piekto daļu) un 5.pants | | Pārņemts daļēji.  Normas attiecībā uz energoefektivitātes prasībām valsts veiktos ēku iepirkumos tiks noteiktas Ēku energoefektivitātes likuma grozījumos. Atbildīgā Ekonomikas ministrija. | | Neparedz stingrākas prasības |
| 6.panta 2.punkts | Aizsardzības un drošības jomas iepirkumu likums | | Pārņemts pilnībā | | Neparedz stingrākas prasības |
| 6.panta 3.punkts | Likumprojekts nepārņem | | Pārņemts pilnībā ar rekomendējošu dokumentu „Ieteikumi enerģijas sektora plānošanai pašvaldībās. http://www.em.gov.lv/em/2nd/?cat=31026  Atbildīgā Ekonomikas ministrija. | | Neparedz stingrākas prasības |
| 6.panta 4.punkts | Likumprojekta 4.pants (kas papildina likumu ar 46.2 pantu, trešo daļu) | | Pārņemts pilnībā. | | Neparedz stingrākas prasības |
| 28.panta 2.punkts | Likumprojekta 6.pants | | Informatīva atsauce uz Direktīvu 2012/27/ES. | | Neparedz stingrākas prasības |
| 3.pielikuma  a), b), c), d), e) punkts | Likumprojekts 6.pants (kas papildina likumu ar 46.2 pantu, otro un trešo daļu ) un 9.pants | | Pārņemts pilnībā. | | Neparedz stingrākas prasības |
| 3.pielikuma f) punkts | Likumprojekts nepārņem | | Pilnībā tiks pārņemts Ēku energoefektivitātes likuma grozījumos. Atbildīgā Ekonomikas ministrija. | |  |
| 1.-28. pants I-XV pielikums | Likumprojekts nepārņem | | Pilnībā tiks pārņemts līdz 2014.gada 5.jūnijam saskaņā ar Ministru kabineta izvēlēto risinājuma variantu (Koncepcijas projekts par Direktīvas 2012/27/ES prasību pārņemšanu normatīvajos aktos izsludināts 13.06.2013.; VSS- 665). Minētā koncepcija satur gan risinājuma variantus normu ieviešanai pēc būtības, gan risinājuma variantus attiecībā uz pārņemšanas formu (Jauns Energoefektivitātes likums vai grozījumi Enerģijas galapatēriņa efektivitātes likumā, kā arī grozījumi Ēku energoefektivitātes likumā, , Elektroenerģijas tirgus likumā, Enerģētikas likumā, likumā Par sabiedrisko pakalpojumu regulatoriem).  Atbildīgā Ekonomikas ministrija. | |  |
| 4.pants; 5.panta 1.punkta pirmā daļa, 5. un 6.punkts; 7.panta 9.punkts; 14.panta 6.punkts; 19.panta 2.punkts; 24.panta 1.punkts un 2.punkts; V pielikuma 4.punkts | Likumprojekts nepārņem | | Satur tieši uz dalībvalsti attiecināmas ziņošanas prasības, kuras ir izpildītas pirms 2014.gada 5.jūnija un kuru izpildei nav nepieciešams pieņemt normatīvos aktus.  Atbildīgā Ekonomikas ministrija. | |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīva 2012/27/ES neparedz izvēles brīvību attiecībā uz energoefektivitātes nodrošināšanu valsts iepirkumos – tās ņemšana vērā ir obligāta.  Ar likumprojekta 46.2 panta trešo daļu (pārņem Direktīvas 2012/27/ES 6.panta 4.punktu) izmantota dalībvalsts rīcības brīvība iepirkumos izvirzīt un vērtēt energoefektivitātes prasības preču kopumam, nevis katras minētajā kopumā iekļautās preces energoefektivitāti. Tas paplašina valsts iespējas izvēlēties veidus, kādos tiek ņemta vērā energoefektivitāte valsts iepirkumos. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | | |
| Cita informācija | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts nozari pārstāvošajām nevalstiskajām organizācijām tika nosūtīts elektroniski, kā arī darīts publiski pieejams Ekonomikas ministrijas tīmekļa vietnē. |
| 2. | Sabiedrības līdzdalība projekta izstrādē | Pēc Likumprojekta izsludināšanas Valsts sekretāru sanāksmē nozari pārstāvošās nevalstiskās organizācijas tika informētas par sagatavoto Likumprojektu un aicinātas sniegt komentārus un priekšlikumus.  Pēc atzinumu saņemšanas un likumprojekta precizēšanas, precizētais likumprojekts nosūtīts elektroniskai saskaņošanai iepriekš minētajām nozari pārstāvošajām nevalstiskajām organizācijām. |
| 3. | Sabiedrības līdzdalības rezultāti | Atzinumus par Likumprojektu sniedza Latvijas Darba devēju konfederācija, Latvijas Drošības un aizsardzības industriju federācija, Degvielas tirgotāju un ražotāju savienība, Latvijas Lielo pilsētu asociācija, Latvijas Pašvaldību savienība, Latvijas Pasažieru pārvadātāju asociācija. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Cita informācija | Nav. |

Ekonomikas ministrs V. Dombrovskis

Vīza: Valsts sekretārs M.Lazdovskis

15.08.2014 13:28

2959

A.Pētersone

67013170, [andzela.petersone@em.gov.lv](mailto:andzela.petersone@em.gov.lv)